กลุ่มโต๊ะสนุ้ก ร้อง “ศบค.” ผ่อนปรนกิจการ หลังถูกปิดกว่า 3 เดือน พนง. 8 พันคน ขาดรายได้!
ตัวแทนผู้ประกอบการสนุกเกอร์คลับ ร้อง “ศบค.” ผ่อนปรนกิจการ หลังถูกปิดกว่า 3 เดือน พนักงาน 8 พันคน ขาดรายได้!
ตัวแทนผู้ประกอบการสนุกเกอร์คลับ ร้อง “ศบค.” ผ่อนปรนกิจการ หลังถูกปิดกว่า 3 เดือน พนักงาน 8 พันคน ขาดรายได้!
11 มิ.ย. 2563

ผู้สื่อข่าวรายงานว่า วันนี้ (11 มิ.ย.63) นายชัยพงษ์ กรวสุรมย์ ตัวแทนผู้ประกอบการสนุกเกอร์คลับ เดินทางเข้ายื่นหนังสือกับ นายสุภรณ์ อัตถาวงศ์ ผู้ช่วยรัฐมนตรีประจำสำนักนายกรัฐมนตรี ยังศูนย์รับเรื่องราวร้องทุกข์ทำเนียบรัฐบาล เพื่อขอให้รัฐบาลและศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ผ่อนปรนให้กิจการสามารถกับมาดำเนินการได้ หลังถูกปิดกว่า 3 เดือน
โดยยืนยันว่าผู้ประกอบการทุกรายพร้อมปฏิบัติตามเงื่อนไขที่ ศบค.กำหนด มีการวางมาตรการรองรับ เช่น ผู้เล่นและพนักงานจะต้องสวมหน้ากากอนามัย วัดอุณหภูมิ และกำหนดให้โต๊ะสนุ้ก 1 โต๊ะ เล่นได้ไม่เกิน 4 คน อีกทั้งระหว่างการเล่น ห้ามมีการตะโกน และทุก 2 ชั่วโมงจะหยุดเพื่อทำความสะอาดฆ่าเชื้ออุปกรณ์และโต๊ะ
ทั้งนี้ กลุ่มผู้ประกอบการยืนยันว่า มั่นใจว่าจะมีระบบการป้องกันที่ดี และหวังให้รัฐบาลผ่อนปรนให้ประกอบกิจการได้  เนื่องจากมีพนักงานกว่า 8,000 คน ไม่มีรายได้ในช่วง 3 เดือนที่ผ่านมา แม้จะได้รับเงินเยียวยาจากรัฐบาล แต่ก็ไม่เพียงพอ